Tečaj Reiki II. stopnja
2021-05-25 16:00 - 20:00 (Europe/Paris) | Strojarska ulica 16, Žiri, Strojarska ulica 16, Žiri
Kdaj: 25. maj 2021, od 16h do 20h
Kje: Sevilla center, Strojarska ulica 16, Žiri

Nadaljevanje po poti Reikija nam prinaša dodatne uporabne tehnike za pomoč in samopomoč s to Univerzalno in pozitivno energijo. Preko višanja stopenj se viša tudi moč in intenziteta simbolov, kar vse naše delo z Reikijem pospeši in poglobi.
Reiki tečaj 2. stopnje je tako namenjen praktikantom, ki so že opravili 1. stopnjo Reikija in predstavlja nadgradnjo moči energije na naše čustveno in mentalno telo (kjer večinoma leži marsikateri vzrok za naše fizične ali psihične težave in tegobe).
Moč energije bomo poglobili z dvema novima simboloma, SEI HE KI in HON SHA ZE SHO NEN in iniciacijo vanju, katera bo sprožila čiščenje vaših potlačenih energij, čustev in energetskih blokad, katere so nastale zaradi negativnega razmišljanja o sebi in svetu.

Znanje pa bomo nadgrajevali:
– z učenjem dela na daljavo, kar zelo skrajša in poenostavi tehniko kot tako ter nam odpre nov repertoar dela s pozitivno energijo (ki nam vzame manj časa, a ne izgubi na učinkovitosti).
– preko meditacije na Reiki simbole, ki vam simbole približala in poglobila ter tako okrepila njihovo delovanje
– spoznali bomo čakre in kakšna je sploh njihova praktična aplikacija za vsakdanje življenje- kaj pomeni če je katera čakra zaprta in kako prepoznati katera
– veliko bomo govorili o zdravem življenju, ki je pogosto zelo povezano tudi s konstruktivnim izražanjem naših čustev in misli ter spoznali osnove izražanja svojega notranjega dogajanja v pozitivni obliki (kako priti v stik s svojimi občutki in kako jih izražati drugim).

Tečaj vodi Reiki mojstrica Irma Dolinar.
Znesek tečaja za 2. stopnjo je 115 eur, v kar je všteta tudi obsežna literatura. Prijave na kontakt: 040 836 500

Tečaj Reiki III. stopnja
2021-06-01 16:00 - 20:00 | Strojarska ulica 16, Žiri, Strojarska ulica 16, Žiri
Kdaj: 1. junij 2021, od 16h do 20h
Kje: Sevilla center, Strojarska ulica 16, Žiri

Z iniciacijo v Reiki III. pridobimo še dodaten simbol DAI-KO-MIO, kateri nam omogoča pomoč na najvišji duhovni ravni, tam kjer nastanejo stvari. Energijski pretok postane bistveno hitrejši kot na prejšnji stopnji.
In kaj pridobite: Sebi izboljšate počutje, zdravje, miren spanec, čiščenje negativnih energij v vašem energetskem polju in prostoru. Pomoč pri odpravljanju zasvojenosti. Čiščenje občutkov krivde, jeze, ljubosumja, sovraštva. Izboljšanje odnosov z drugimi. Hitrejše doseganje zastavljenih ciljev. Čiščenje slabih substanc v hrani, boljše delovanje zdravil, hitrejše okrevanje po operaciji. Enako lahko pomagate drugim, svoji družini. Z Reikijem lahko zdravite tudi živali, rastline, predvidite potek nekega dogodka. Dosežete želeno telesno težo in blaginjo.
Intenziteta energija se tako z vstopom v III. stopnjo ponovno poveča za 4-5x ter doseže področje intuicije in vseh ostalih zunajčutnih zaznav. Posledica dovajanja te stopnje intenzitete energije je ta, da prihajate vedno bolj v stik s samim seboj in rezultati so hitrejši.
Pogoj za prijavo je opravljena I. in II. stopnja Reikija, pri meni ali pri komu drugemu, to ni pomembno. Lahko pa Reiki III. tudi ponovno opravite.
Tečaj vodi Reiki mojstrica Irma Dolinar.
Cena tečaja Reiki III. je 135 eur. Prijave na kontakt: 040 836 500

Praktična delavnica ( destilacija, aromaterapija, dišeči izdelki )
2021-06-30 17:00 - 19:30 | Strojarska ulica 16, Žiri, Strojarska ulica 16, Žiri
Čas zelišč. Kdo jih ne opazi v vsej svoji veličini…
Skupaj jih bomo spoznavali skozi destilacijo in vpijali njihov vonj. Po predhodnem dogovoru, lahko prinesete svoja zelišča na destilacijo.

Na srečanju boste spoznali:

praktični prikaz destilacije zelišč
spoznavanje njihovih učinkov
eterična olja in hidrolati
aromaterapija
praktična izvedba – dišeči izdelke za vsakdanjo rabo.

Delavnico vodim Irma Dolinar, lastnica svoje naravne kozmetika Sevilla
Prispevek: 27 eur ( v ceno je vštet prikaz destilacije, navodila, skripta z vsemi navodili, aromaterapijo in recepturo za izdelavo dobrega izdelka,
Prijave na moj kontakt.

Praktična delavnica izdelava mozaika, Aljaž Vidrajz
2021-07-02 16:00 - 20:00 | Strojarska ulica 16, Žiri, Strojarska ulica 16, Žiri
”Mozaik je igra svetlobe, barve, odsevov in materiala, ki skupaj soustvarjajo harmonijo. S svojo brezčasnostjo nas je navdihoval, nas navdihuje in tudi jutri bo še vedno tu, vznemirljiv za vedno.”
–Aljaž Vidrajz, mozaicist
Mozaicist vas bo najprej spoznal z osnovnimi mozaičnimi tehnikami (rimska, bizantinska, moderna, sodobna), mozaičnim orodjem (martellino – mozaično kladivce, tagliolo, pincete) in materiali (različnimi vrstami marmorja, ročno kuhanim mozaičnim
steklom). Nato vas povabil, da se preizkusite v izdelavi rimskega mozaika v tradicionalni tehniki in s tradicionalnimi materiali ter orodji. Mojster mozaika vas bo strokovno vodil čez proces izdelave klasičnega rimskega motiva iz Ogleja pri čemer sproti spoznavate
osnovne zakonitost mozaika. Košček za koščkom, tessero za tessero izdelate svoj križec, ki lahko postane lep stenski okras.
Cena delavnice: 36 eur.

20. Ezoterični festival v Žireh
2021-07-10 | Strojarska ulica 16, Žiri, Strojarska ulica 16, Žiri
In že smo spet nazaj. V pričakovanju, da se spet vidimo, da vam nekaj koristnega podelimo, da se nekaj naučimo in seveda družimo.
Ker je tokrat na vrsti že ( juhuhu) 20. Ezoterični festival, bo seveda malo obogaten in namenjen času, ki ga preživljamo v tem trenutku. Kako? Da si dvignemo svojo zavest in da prepoznamo dogajanje okrog nas. Kaj lahko sami storimo v tem obdobju in seveda, zakaj je lokalna pridelava in nakup hrane tako izjemnega pomena.
Prednost bom, tako kot vedno, dala unikatnim in domačim razstavljalcem, kateri se že javljajo. ( še dve prosti mesti )
Predavatelji tokrat bodo:

ob 9 uri DRAGAN KOKALOVIČ ( V mojem delu vam bom predstavil TehtaHealing (theta-zdravljenje) metodo, ki je poznamo že 30 let in jo prakticira preko 600.000 uporabnikov. Nekateri za osebno rabo spet drugi za terapevtske namene. Spoznali bomo osnove te metode, ki nam pomaga pri odpravi travm, spremembi podzavestnih vzorcev in po koncu predavanj naredili skupno vajo, kjer se bomo vsi odpravili v theta stanje. Theta stanje je v osnovi theta možgansko valovanje, kjer se dogajajo čudeži. Pridite in se sami prepričajte o zmožnostih omenjene metode.
ob 9.40 uri ŠPELA PETAČ – kraniosakralna terapija je izjemno nežna oblika manualne terapije, kjer terapevti z nežnim vodenjem in sproščanjem napetosti uravnavamo delovanje notranjega respiratornega mehanizma. Gre za subtilno ”poslušanje” notranjega diha telesa, kateri je neodvisen od našega dihanja in na katerega ne moremo zavestno vplivati. Terapevt torej z rokami in prisotnostjo ”posluša” vaše telo in ga s pravilnimi tehnikami sprošča ter mu pomaga najti naravno ravnovesje.
Pri terapiji ležite ne hrbtu (po potrebi se tudi obrnete na bok ali trebuh), oblečeni v udobna oblačila, terapevt pa vam polaga roke na glavo, vrat, rami, hrbet, noge… Terapija traja 45 minut. Še več pa v živo. Se vidimo!

ob 10.30 uri MARJAN KOGELNIK – samooskrba za prehransko in zdravstveno varnost ter nacionalno suverenost Iztočnice mojega predavanja Zakaj lokalna Samooskrba? Zakaj raje ne uvažamo hrane in proizvajamo kaj drugega? Kako do prehranske samooskrbe? Skupnostno podprto kmetijstvo odgovor na uničujoče globalistične trende, ki izziv lokalne samooskrbe rešuje z neposredno prodajo znanim naročnikom Predstavitev koncepta Oskrbovalnica Posvojite kmeta – Skupinsko naročanje hrane.
PREMOR ( ogled in možen nakup na stojnicah, zakuska, diskusije, druženje…)
ob 14 uri PRAKTIČNA DELAVNICA, katero bosta pripravila Marko in Dragan.

Vabljeni v našo družbo.
Prispevek za predavanja, delavnico, zakusko = 6 eur.
Vse informacije dobite na mojem kontaktu. Se vidimo.

Šajnov dvor - 3 dnevno energijsko razvajanje, 24. do 26. september 2021
2021-09-24 16:00 - 2021-09-26 18:30 | Tolminski Lom, Tolminski lom 33, Most na Soči
Si upaš ali želiš pridružiti nam na 3 dnevnem energijskem razvajanju v Šajnovem dvoru, na Tolminskem Lomu?
Petek, 24. septembra – 1 dan.
Zbor ob 16 uri na Mostu na Soči, od koder se skupaj odpravimo najprej po zdravilno Lucijino vodo in nato v Šajnov dvor na Tolminskem Lomu. Tam bomo bivali do nedelje. Po razporeditvi po sobah ( sobe za 2 osebi ), ob 19 uri vas najprej povabim na spoznavni večer z vpogledom v Orakeljske karte.

Ob 20 uri se bomo družili naprej od domači večerji, ki nam jo bo pripravil lastnik Šajnovega dvora, Valentin. Hiša, v kateri bomo prebivali ima skoraj 500 let. Valentin jo je obnovil in sedaj imamo mi čast, da smo med prvimi gosti.
Po večerji sledi zanimivo predavanje o megalitskih krajih, energijah in vplivov.

Sobota, 25. septembra – 2 dan
Vstajanje ob 6.15 uri ( po želji ), da skupaj na gričku nad nami, ki se imenuje Široko, skupaj ogledamo sončni vzhod, ki bo ob 7 uri in ga pozdravimo z vajami – Pozdrav soncu. ( Hoje 10 minut v eno smer ). Ob 8 uri se bomo zopet družili ob samopostrežnem zajtrku in kavici. Ob približno 10 uri pa se skupaj z avtomobili spustimo do Mosta na Soči, v smeri Tolmina in se povzpeli na Planino Kuhinja, pod Krnom. Odpravimo se do Krnskega kroga ali Slovenskega Stonehenga, kot mu pravijo in se prepustili zdravilnim energijam. Naredili bomo pozdrav Naravi in Sebi, ter se naužili lepega. Hoje v eno smer 45 minut.

Nazaj grede se seveda ustavimo v koči in se okrepčamo in prizemljimo. Okrog 15 ure pa se počasi odpravimo nazaj v Šajnov dvor. Ob 18 uri bo sledilo zanimivo in poučno predavanje v družbi z g. Alešem Homovcem o naših celicah. Kako se le-te obnašajo v zdravem in energetsko dobrem okolju.
Sledi večerja in druženje.

Nedelja, 26. september – 3 dan.
Vstajamo ob 7.30 uri in se prepustimo meditaciji in zvočni masaži s šamanskim bobnom in tibetanskimi posodami. Sledi zajtrk in po dogovoru se odpravimo v dolino oziroma na ogled Babje jame. V jami je bil po pisanju g. Pavla Medveščka, zadnji staroverski obred leta 1920. Ogledali si bomo tudi lep predel reke Soče. Od tam pa se odpravimo v smeri Cerkna, kjer bomo na poti obiskali še Šebrelje. Šebrelje so znane po izjemno močni energetski točki, saj je bilo tam včasih svetišče sonca. Okrog cerkve so po g. Jožetu Munihu označene tudi energetske točke. Privoščimo si še kavico ali čaj in se poslovimo…
Za sabo priporočam:

dobro obutev za pot na Krnski krog in ogled Babje jame
armafleks in nekaj za sedenje na travi
toplo oblačilo
stekleno posodo ali par steklenic za zdravilno vodo

CENA: 290 eur. V ceno je všteto celotno druženje in sicer 2x nočitev z zajtrkom in večerjo 200 eur, vodenje, animacija, meditacija, šamanski boben, pozdrav soncu in predavanje 90 eur. Vštete niso vmesne pijače. Možnost vnovčenje vavčerja.
Prijave na moj kontakt irma.dolinar@gmail.com do zasedenosti mest ( maks.10 oseb ).

Nirvana vadba, pričnemo 27. 9. ob 18.30 uri
2021-09-27 18:30 - 19:30 | Strojarska ulica 16, Žiri, Strojarska ulica 16, Žiri
Zopet pričnemo z Nirvano in sicer 27. septembra ob 18.30 uri, v Sevilla centru,
– vsak ponedeljek ob 18.30 uri
– vsak četrtek ob 8,30 uri.
Skušali bomo doseči super učinkovito harmonizacijo telesa in duha, skozi Nirvano.
Predstavljajte si popolno kombinacijo .. dihanja .. gibanja .. in glasbe, ki teče kot eno … vaše dihanje je globoko, mirno in optimizirano , vaše celice so prežete z dodatnimi ravnmi kisika , vaše telo je globoko potopljeno v močne dinamične gibe .. vse to vas popelje v stanje “Flov”. Predstavljajte si, da ste popolnoma zatopljeni v to, kar počnete, tako da se vam zdi, da se čas upočasnjuje. V tem stanju ni dvoma, ni stresov ali strahov, ni notranjega kritika. To stanje ni izmuzljivo, to je stanje, ki ga lahko dejansko doživite .. to je stanje Nirvane .. stanje, kjer vse teče.
Več na povezavi:
https://naravnalepotasevilla.net/vadba/

DOTIK S SABO - v naravi
2022-01-22 13:00 - 17:00
Zopet je čas, da gremo….
Skupaj pa obenem sami s sabo in z vsem, kar nosimo. Ker je pred nami še čisto sveže leto, je prav, da ga začnemo kvalitetno, z namero in v dobri družbi.
Gremo v soboto. Štart ob 13 uri, pri Stari šoli.
S sabo vzemite nekaj za popit in kaj za prigriznit. Čas hoje 3 ure, nezahtevno.
V primeru slabega vremena, preložimo.
Se veselim.

Projekcija filma SEME in izmenjava semen
2022-03-15 17:00 - 18:30 | Strojarska ulica 16, Žiri, Strojarska ulica 16, Žiri
Vabljeni na predstavitev filma SEME.
Po filmu bo potekala tudi izmenjava domačih in avtohtonih semen.
»Sanjalo se mi je, da je stvarnik pogledal na zemljo in se začel spraševati: Kam pa je izginilo to, kar sem ustvaril? In to? In to?« je svojo pripoved o semenu začel Will Bonsall, hipijevski kmet iz ameriškega Maina, ki je pred 40 leti začel projekt Scatterseed, ker je bil prepričan, da institucionalne semenske banke niso dovolj dostopne javnosti ter da je najbolje, da se semena ohranijo v vrtnarstvu, se pravi z vsakoletno uporabo. »Nisem Bog, sem Noe. Imam tisoče vrst, ki jih ohranjam, in upam, da jih bodo v prihodnosti uporabili. Prepričan sem, da imajo ta semena nekatere genske lastnosti, ki jim omogočajo odpornost proti boleznim, ki se pojavljajo sedaj, zato bodo v prihodnosti še zelo pomembna. Če jih ne bom ohranil jaz, bodo izginila,« je razložil v filmu Seme: zamolčana zgodba (Seed: Untold Story)
Vabljeni na predstavitev filma v Sevilla center, 15. marca ob 17 uri.
Prost vstop.

Zvočna skalarna kopel
2022-04-12 19:00 - 20:30
⭐️

Zvočna skalarna kopel je zastavljena tako, da vsak prejme točno to, kar v danem trenutku najbolj potrebuje. Za nekatere je to globoka sprostitev in razbremenitev od vsakdanjega stresa, za druge pa harmonizacija in aktivacija notranjih procesov na celični ravni.
Kakorkoli, gre za izkušnjo, ki nas znova postavi v središče, poveže z našim notranjim bistvom in prispeva k dvigu naše zavesti.
️ Zvok uglašen na 432 Hz znanstveno dokazano odpira Srce in prodira v globino Duše, ki je osnova za pretok kozmičnih informacij, ki človeka povežejo z vesoljem.
Namen takega zvoka je, da harmonziramo telo in Dušo, da Človek realizira Enost s Celoto.
V prostoru bo Tesla generator, ki spodbuja k regeneraciji, harmonizaciji in samozdravljenju.
S seboj prinesite podlogo in odejo ter steklenico vode.

⭐️

Jaka Treven
051 317 652
http://www.teslaterapije.com/
⭐️

NARA PETROVIČ, Popotovanje čez meje ljubezni
2022-05-10 18:00 - 19:30
Nara Petrovič zopet prihaja k nam v Žiri.
Popeljal nas bo v raziskovanje razsežnosti ljubezni, ki jih skrivamo pred sabo, na temni strani Meseca. V ta svet lahko le pokukamo ali se v njem povsem izgubimo. Vredno je poskusiti — v upanju, da bomo s tem poglobili svojo kapaciteto ljubiti.
Kot je rekel Duško Radović: “Tako malo je ljubezni na tem svetu. Tisti, ki znajo ljubiti, ne bi smeli početi ničesar drugega.”
Vabljeni v Sevilla center.

DAN BREZ SKRBI ( Vipavski križ, Sveta gora )
2022-05-21 | VIPAVSKI KRIŽ
IZHODIŠČE: Logatec, parkirišče pred trgovino Hofer, ob 8 uri
Vipavski Križ sodi med zgodovinsko najzanimivejše kraje na Vipavskem. Mnogi ga imenujejo biser v srcu Vipavske doline, kjer je tudi rojstni kraj Janeza Svetokriškega.

V Vipavskem križu bomo deležni odličnega, domačega zajtrka kar sredi ulice. Vsa hrana je izključno lokalnega izvora in naše borbončice bodo zapele. Po zajtrku se odpravimo skupaj tudi na ogled cele vasice in seveda pojočega kamna.
Potem nas pot pelje proti Sveti gori, katera je poznana kot romarska pot in leži nad Novo Gorico. Na Sveti Gori si bomo ogledali veliko cerkev, katera je tudi njena največja znamenitost. Posvečena je Kraljici Svetogorski.

Pot, ki jo bomo prehodili in prevozili je izredno zanimiva tudi z energetskega vidika, saj boste spoznali, kako se na koncu “vse ujema.” Od postavitve cerkva, samih vasi, hribčkov, in seveda tudi mi sami s sabo.
In tudi zmajeve linije potekajo po obiskanih krajih. Ena zmajeva linija gre prav čez Vipavski križ, Školj, VItovsko romarsko cerkev , do Svete Gore. In kjer potekajo zmajeve linije, je energije še posebno dobro zaznati, saj je na takih mestih tudi odlično za bivanje človeka.
Vsega tega bomo deležni tudi mi, poleg seveda odlične domače hrane in prijaznih ljudi.
CENA: 63 eur, kamor je vštet domač zajtrk in pijača na Vipavskem križu, vodenje
Prijave in več informacij na moj kontakt irma.dolinar@gmail.com

Slovenija, čarobna dežela; vidni - nevidni del, ter naša preteklost, Simon Prosen
2022-08-24 19:00 - 21:00 | Sevilla center, Strojarska ulica 16, Žiri, Žiri, 4226, Slovenia
V predavanju se prepletajo vidni del (narava, prostor), nevidni del (energije, kačje črte) ter naša preteklost. Predstavljena bodo sveta mesta v naravi, megaliti, tičnice, tročani, staroselska arhitektura in simboli ter nesnovna dediščina. Vse to potrjuje, da živimo na enem izmed najbolj čarobnih delov sveta, imenovanem Slovenija.
Simon Prosen, ljubiteljski zgodovinar, s katerim se poznava že kar nekaj časa, ima izjemno zanimive tematike. Težko sem se odločila, katero ponujeno bi izbrala, a ko sem mu posredovala izbrano, je bil njegov komentar: ” Se mi je zdelo.”
Simon pravi, da vse, kar je vidno, ne more obstajati brez nevidnega. Naši predniki so imeli modrost, ki so jo črpali iz narave; poznali so njene zakonitosti in danosti. Z naravo so ravnali spoštljivo in so ji bili hvaležni, zato so z njo živeli v simbiozi…
Vabljeni v našo družbo
Prostovoljni prispevki.
Irma in Simon

Tečaj radiestezije z g. Jožetom Munih, Žiri
2022-11-19 - 2022-11-20 | Strojarska ulica 16, Žiri, Strojarska ulica 16, Žiri
Radiestezija

Kdaj:
•sobota,19. novembra od 16h do 19h
• nedelja, 20. novembra 2022 od 9h do 12h in od 14h do 17h
Kje:
• Sevilla center, Strojarska ulica 16, Žiri

Na tečaju boste dobili vpogled v energijski svet, ki nas obdaja. S pomočjo nihala in podlog se boste naučili samostojno meriti energijska polja ljudi prostorov in predmetov.
Radiestezija (sestavljenka iz latinskih besed radious = žarek in aisthetis = čutiti) je tehnika zaznavanja informacij in vplivov elektromagnetnih polj, magnetnega zemeljskega polja, kozmične energije, škodljivega sevanja in dobrih energij.

V prvem delu bodo podane osnove, značilnosti radiestezijskih instrumentov, praktično boste preizkusili nihalo in delali z njim. Naučili se boste, kaj lahko z nihalom izmerite, katere vrste sevanj in mrež obstajajo. Izmerili boste energijsko stanje aure in čaker posameznika.

V drugem delu boste izmerili energijsko sliko (škodljivih in dobrih energij) v bivalnih prostorih.

Tretji sklop tečaja bo potekal v naravi. Poiskali boste centre močnih geomantičnih točk in postavili energijski tročan. Izmerili boste energijske vrednosti vode na izviru.
Potrebujete svoje nihalo – najbolje Karnak. Na delavnici boste dobili tudi podloge, na katerih boste delali. Če nihala nimate, nas obvestite in vam ga bomo priskrbeli
(cena: 25 eur).

Po tečaju boste prejeli potrdilo Zasebnega zavoda Energijske poti Tolmin o uspešno opravljenem dvodnevnem osnovnem tečaju, ki vam ga bo podelil g. Jože Munih, ki bo tečaj tudi vodil. Cena celotnega tečaja je 160 eur, znesek se poravna na dan dogodka. Potrebne so predhodne prijave na kontakt irma.dolinar@gmail.com

Vabljeni v Žiri

Večer s kristalnimi pojočimi posodami
2022-12-13 18:00 - 20:00 | Strojarska ulica 16, Žiri, Strojarska ulica 16, Žiri
KDAJ. 13. december 2022, ob 18 uri
KJE: Sevilla center, Strojarska ulica 16, Žiri

Na meditacijskem večeru “Dotik naših src” bo vaša duša zaplesala ob zvoku kristalnih posod. Ob ljubeči podpori blagodejnega zvoka se boste povezali z Virom ter umirili um in telo.
V Dotiku Umetnosti vam nudim intuitivna svetovanja in intuitivne zvočne masaže s kristalnimi posodami. Pri intuitivnem posvetu, ki poteka v prijetnem ambientu, ob pomirjajočem čaju, po svojem občutku uporabljam različna orodja, kot so orakeljske karte, angelske karte in uvidi.
Kristalne posode oddajajo zvok naravne frekvence 432 Hz. Intuitivna terapija z zvokom celi avro, pri tem pa se oseba sprosti, umiri um in telo. S tem dosežemo optimalno zdravljenje na večih energijskih nivojih.

Prinesite armafleks, odejo, oblecite udobna oblačila.
SReČNO
Irma & Katja

Prispevek 18 eur.

Ta krasni, nori svet - pater dr. Karel Gržan
2023-02-20 18:00 - 20:00 | Strojarska ulica 16, Žiri, Strojarska ulica 16, Žiri
Vabim vas v Žiri, v družbo z g. patrom Karlom Gržanom.
Pogovorni večer bo tekel o njegovi knjigi z naslovom TA KRASNI, NORI SVET in seveda tematika, primerna za današnji čas.
Pomladno prebujenska knjiga, ki jo je pater Karli Gržan skrbno pripravljal in disciplinirano pisal leto dni. Eruditsko delo, ki obsega 448 strani in preko 1.000 opomb. Nujna spremljevalka skozi dimne zavese našega časa, neustrašna knjiga, ki gre proti toku obvladovanja in zasužnjevanja človeštva na način manipulacije, s transhumanistično agendo v ozadju. Tehtno, srčno branje, pisano z neverjetno energijo.
Vabljeni.
Dogodek bo potekal nad Sevillo centrom in sicer v Restavraciji Sklednik, Strojarska ulica 16.
Prispevek: 5 eur.

Film - KORENINE MOJE DOMOVINE
2023-03-03 18:00 - 19:30 | Strojarska ulica 16, Žiri, Strojarska ulica 16, Žiri
Film Korenine moje domovine je nastal v okviru študijskega krožka Etno – fletno pod mentorstvom Branke Urbanija. Dokumentarni film pripoveduje zgodovino naše domovine in njene dragocenosti. V 36 minutnem filmu sodeluje 18 kompetentnih pričevalcev, strokovnjakov, ki so z različnih področij življenja in dela podajali zanimive informacije ter dejstva o izvoru slovenskega naroda. Vse to na osnovi različnih odkritij in novodobnih raziskovanj, ki so že znanim dejstvom zadala povsem nove razsežnosti.
En izmed pričevalcev je tudi Simon Prosen, ki bo po končanju odgovarjal na vaša vprašanja.
Prostovoljni prispevki.
Prijave na moj kontakt,
VABLJENI V NAŠO DRUŽBO

Tečaj aktivnega Reikija, 2. stopnja
2023-04-18 16:00 - 20:00 | Strojarska ulica 16, Žiri, Strojarska ulica 16, Žiri
2. stopnja aktivni REIKI, 18. aprila 2023, od 16 do 20h

Nadaljevanje po poti Reikija nam prinaša dodatne uporabne tehnike za pomoč in samopomoč s to Univerzalno in pozitivno energijo. Preko višanja stopenj se viša tudi moč in intenziteta simbolov, kar vse naše delo z Reikijem pospeši in poglobi.
Reiki tečaj 2. stopnje je tako namenjen praktikantom, ki so že opravili 1. stopnjo Reikija in predstavlja nadgradnjo moči energije na naše čustveno in mentalno telo (kjer večinoma leži marsikateri vzrok za naše fizične ali psihične težave in tegobe).
Moč energije bomo poglobili z dvema novima simboloma, SEI HE KI in HON SHA ZE SHO NEN in iniciacijo vanju, katera bo sprožila čiščenje vaših potlačenih energij, čustev in energetskih blokad, katere so nastale zaradi negativnega razmišljanja o sebi in svetu.

Znanje pa bomo nadgrajevali:
– z učenjem dela na daljavo, kar zelo skrajša in poenostavi tehniko kot tako ter nam odpre nov repertoar dela s pozitivno energijo (ki nam vzame manj časa, a ne izgubi na učinkovitosti).
– preko meditacije na Reiki simbole, ki vam simbole približala in poglobila ter tako okrepila njihovo delovanje
– spoznali bomo čakre in kakšna je sploh njihova praktična aplikacija za vsakdanje življenje
– kaj pomeni če je katera čakra zaprta in kako prepoznati katera
– veliko bomo govorili o zdravem življenju, ki je pogosto zelo povezano tudi s konstruktivnim izražanjem naših čustev in misli, ter spoznali osnove izražanja svojega notranjega dogajanja v pozitivni obliki (kako priti v stik s svojimi občutki in kako jih izražati drugim).

PRAKTIČNO DELO

delo na daljavo in skozi čas
kakšni so znaki bolezni in kaj jo povzroča
kristali
pomen simbolov
spoznavanje duhovnega telesa, mentalnega telesa, astralnega in fizičnega telesa.
Delo in aktivacija čaker
merjenje in delo na drugem
praktično delo
Poleg teorije na dan 13.marec, bomo imeli tudi najmanj 3 krat vaje Reikija za delo na drugih in na sebi, po dogovoru.

Tečaj vodi Reiki mojstrica Irma Dolinar.
Znesek tečaja za 2. stopnjo je 115 eur, v kar je všteta tudi obsežna literatura. Prijave na kontakt: 040 836 500

Po končanju prejmete potrdilo o opravljeni iniciaciji Aktivnega Usui Reiki.
VABLJENI K VPISU

Po poti 3 piramid, 300 km in 6 dni ( Rtanj, Kremna, Piramida Sonca ) - PRELOŽENO ZARADI premalo prijav.
2023-05-19 04:00 - 2023-05-24 22:30
Po poti 3 piramid, 300 km in 6 dni notranjega miru.
Odhodi:

19. do 24.maj 2023
21. do 27. september 2023

Podali se bomo na zanimivo odkrivanje nam še nepoznanega. Obiskali bomo 3 piramide in sicer tretjo največjo in najmoćnejšo v Srbiji – Rtanj, malo manjšo in neodkrito v vasi Kremna in seveda Bosansko piramido Sonca, ki je od Rtnja oddaljena natanko 300 km zračne linije. In pot nas bo vodila po tej liniji, kjer bomo odkrivali izjemna energijska mesta.
1 DAN,
Pot mimo Zagreba, Beograda, Paraćina, do vasice Rtanj v Srbiji, natanitev, obisk zelo močne energetske točke pod Rtnjem – Vrelo. Večerja in druženje – po želji.
2. DAN,
Vzpon na Rtanj, pri čemer nam pomaga energija Rtnja in večerno predavanje. Hoje v eno smer 3 ure.
3 DAN,
Pot od Rtnja do Kremne, skozi Kragujevac, obisk enega od samostanov v Požegi, mestu, kjer je navečja koncentracija stoječih samostanov na enem mestu. Nastanitev v Kremni, ogled Etno vasi, kjer so živeli Tarabići ( tretji največji preroki, poleg Nostradamusa in Celestine ).
4 DAN ,
Po zajtrku ogled 2 neodkrite piramide nato pot nadaljujemo mimo Višegrada in naprej v Bosno Hercegovino, kjer se nastanimo v mestu Visoko. Obiščemo zdravilne Tunele Ravne in veličastno Piramido Sonca, kje počakamo sončni zahod.
dav

DAN,

Obisk zdravilnih Tunelov Ravne, dogodivščine na Piramidi Zmaja in seveda pozno in domače kosilo na najnežnejši Piramidi Meseca.
6 DAN,
Obisk Tunelov Ravne, pot proti domu.
Cena izleta je za 6 dni je 540 eur, kamor je všteto poponoma vse, razen vmesnih prigrizkov in pijače. ( Najem kombija, gorivo, vožnja, spanje 5x, večerja 5x, zajtrk 5x, vodenje in predavanja ) .
Prijave sprejemam do zasedenosti mest.

Poletni solsticij, 20. junij
2023-06-20 16:00 - 19:00
Pozdravljeni,
V torek, 20. 6. 2023 se dobimo ob 16. uri na parkirišču Alpine v Žireh, kjer se razporedimo v avtomobile. V vasi Ravne pustimo avtomobile in se sprehodimo do prostora v gozdu, malo nad kamnito oz. Tomaževo mizo. Tam se namestimo in se prepustimo zvočni kopeli kristalnih posod, na katere nam bo zaigrala Katja. Pogledali bomo tudi v karte.

Ta dan bodo energije še posebno sodelujoče, zato bomo lahko izrazili hvaležnost, manifestirali in podobno. Seboj lahko prinesemo tudi kaj malega za naše želodčke in se podružimo. Pomemben je namen.
Po poti nazaj obiščemo še kamnito mizo, ki nas bo pričakovala s svojimi sporočili.
Imejte ravno prav topla in udobna oblačila, ne pozabite na armafleks.
Prispevek: 18 eur.
Prijave so obvezne, lahko še koga povabite s seboj.
Katja 069 645 799 ali Irma 040 836 500
SReČNO

Ali je res težko verjeti energijam v naravi?
2024-01-26 16:30 - 18:00 | DVOREC VISOKO, Poljane nad Škofjo Loko
Vabljeni na Dvorec Visoko, 26. januarja ob 16.30 uri, kjer vam bom skušala s svojo predstavitvijo približati energije v naravi, njeno delovanje na nas in na naravo samo.
Zadnjih 12 let raziskujem in se učim spoznavati energije v naravi in njeno delovanje. Ker imam že “mičkeno” prirejeno to čutenje do dogajanja okrog sebe, me je spoznanje o delovanju energij še kako pritegnilo. Spoznavala sem se z radiestezijsti, kar sem postala tudi sama, z inženirji, arhitekti in različnimi ljudmi, s katerimi smo merljivo dokazovali, da energija resnično je in da jo je z napravami mogoče tudi izmeriti. Velikokrat ni dovolj, da samo “čutiš”, vsaj za nekoga. Velikokrat potrebujemo izmerjen rezultat z napravo, da verjamemo. Tako smo naučeni. In priznam, da sem tudi jaz potrebovala merljive rezultate.
Potovali bomo po raznih megalitskih postavitvah v naravi, po treh piramidah v Sloveniji, oziroma gričkih, ki stojijo v zaporedju Orionovega pasu ( kot velike piramide v Egiptu ), po Posočju, Srbiji – Rtanj, Makedonija.
Če želite potovati z mano in seveda tisti, ki ste z mano že potovali, prisrčno vabljeni.
Dogodek je brezplačen.
Se vidimo, Irma

24. Ezoterični festival v Žireh
2024-01-27 08:30 - 13:00 | Sevilla center, Strojarska ulica 16, Žiri, Žiri, 4226, Slovenia
Že 24.-ič se bomo družili na Ezoteričnem festivalu v Sevilla centru. Neustrašni in potrpežljivi smo na svoji poti in skupaj zmoremo več in še boljše. Tokratna tematika bo povezana s svetimi mesti oziroma stičišči. Stičišče nastane tam , kjer je odsev ” tako spodaj, kot zgoraj.”
Vabljeni v soboto, 27. januarja od 8.30h pa tja do 13h v Sevilla center, kjer vam ne bo dolgčas. Kakor vedno, bodo na voljo unikatni, naravni, lokalni in prav posebni razstavljalci, s katerimi boste lahko poklepetali, si izbrali kakšen izdelek in s tem podprli lokalno, domače in unikatno.
PROGRAM:

začetek: ob 8.30 uri – ogled stojnic
9.15h uvodni pozdrav, kratka predstavitev razstavljalcev.
9.20 SILVO MOČNIK z naslovom Kdo je Ivánu postavil pentagram? Sv. Iván je cerkvica svetega Janeza Krstnika na robu Šebreljske planote na cerkljanskem, tik nad jamo Divje babe, ki je poznana po izjemni arheološki najdbi – 60.000 let stari neandertalčevi piščali.
Izjemna pa je tudi zgodovina omenjene cerkvice ter njena vpetost v širši kultni prostor, ki so ga z valovi pokristjanjevanja zasedle cerkve nove, krščanske vere.
Ljudsko izročilo tako priča o starodavnem sončnem svetišču, v tej luči pa je zanimiv tudi pomenljiv napis nad oltarjem “Sv. Janes KRESNIK”.
Prav Kresnik pa je v naši stari, domači veri povezan s poletnim solsticijem.
Kaj pa ima s tem pentagram, peterokraka zvezda
10.20 h premor, vprašanja in ogled stojnic
10.45h predavanje z naslovom Energijske linije in pentagrami Humskega polotoka z Alešem Homovcem. Kje potekajo energijske linije in seveda čemu…to je pogosto vprašanje za današnjo civilizacijo. Zakaj se o tem toliko molči, kot bi bilo prepovedano? Odkrijte z nami pomembna mesta okrog nas, ki se prebujajo skupaj z našo zavestjo.
Vprašanja, ogledi stojnic, druženje

RAZSTAVLJALCI, ki so že znani:
Prijavite se lahko do zasedenosti mest.

Mihela Strlič – Janža d.o.o. ( unikatni nakit iz kristalov, čipk, tiskane tunike, majice..)
Anda Ovsec – Logatec ( dišeče blazinice iz zelišč )
Sevilla, energija, zdravje in lepota – naravni izdelki za nego.
Sonja Vavken – Herba Slovenica, naravni izdelki
Anja Gaber – izdelki iz blaga
Maja Terglavčnik – Naravni izdelki Neskončen. si
Romana Gašpirc – pletenine
Novi val – prehranska dopolnila
Ivan Bohinc – energijski izdelki, obeski, slike.

Prispevek za obiskovalce za celoten program je 5 eur.
Vabljeni v našo družbo, prijave na moj kontakt.
Irma, Silvo in Aleš

Zamolčana medicina
2024-02-20 17:00 - 20:00 | Strojarska ulica 16, Žiri, Strojarska ulica 16, Žiri
V torek 20. februarja ob 17. uri ste vabljeni na ponovitev predavanja
o zamolčani medicini dr. Hamerja, ki je po večletnih izkušnjah, dela na
onkološki kliniki v Nemčiji, na več deset tisočih pacientih, katere je
osebno intervjuval ugotovil, da ima vsak posamezni rak logično in
razložljivo rdečo nit. V mesecu novembru lani je bilo za to predavanje
premalo sedežev v dvorani, zato je potekal vzporedno tudi ogled v
živo preko facebooka. Vsi, ki bi radi predavanje poslušali v dvorani
imate sedaj novo priložnost.
V več letnih izkušnjah je dr. Hamer razvozlal zakaj nekdo zboli ravno
za rakom na pljučih, jetrih, koži, dojki….torej ugotovil je vzrok za
nastanek bolezni in rešitev brez kemoterapije. Ugotovil je, da je vsaka
bolezen zabeležena v možganih in vidna na CT posnetku glave, kar je
novost na področju diagnostike… Vse ugotovitve je dr. Hamer strnil v
pet (5) BIOLOŠKIH ZAKONOV, ki veljajo za vsakega človeka. Te zakone
bo JOŽE MEDLE naturopat razložil na predavanju, poleg tega bo
predstavil nekaj bolezni in razložil zakaj nastanejo in kakšna je
rešitev…, zakaj otrok zboli za AVTIZMOM, kako uspešna je pravzaprav
KEMOTERAPIJA, kakšen je vzrok za raka na dojki, na kosteh,
dermatitis pri dojenčku…
Hamerjeva medicina ni alternativna medicina, je nadgradnja klasične
medicine, saj je bil dr. Hamer zdravnik, delal kot zdravnik, vendar mu
je bilo preprečeno svoje ugotovitve uradno izvajati… Kljub prepovedi
je še naprej pomagal ljudem, brez kemoterapije. Končal je na sodišču,
kjer je javni tožilec na provokativno vprašanje Hamerjevega
odvetnika priznal, da je dr. Hamer zdravil v glavnem paciente v
terminalni fazi (torej takšne, ki jih je klasična medicina poslala domov
umret) on pa je od skupno 6500 ozdravil 6000 takšnih pacientov.
Obvezne prijave na moj kontakt :irma.dolinar@gmail.com
Prispevek za predavanje: 5 eur.

Zvočna kopel z gongi - Roman Gostiša
2024-04-02 18:00 - 20:00 | Sevilla center, Strojarska ulica 16, Žiri, Žiri, 4226, Slovenia
Zvok je eno najmočnejših orodij, ki človeka sprosti in zresonira z vesoljem. Bolj, ko je človek v sozvočju z vesoljem, globlje doživlja Življenje in ko se čisto preda postane Življenje Samo.
Pomladna Zvočna Kopel z Gongi v Centru Sevilla v Žireh
Dragi prijatelji,
Z veseljem napovedujemo, da se bliža čas pomladi, čas obnovitve in svežine, čas, ko narava oživi in prebudi svojo čarobnost. Ob tej posebni priložnosti vas vabimo, da se nam pridružite na zvočni kopeli z gongi v Centru Sevilla v Žireh, ki bo potekala
2. aprila 2024 ob 18. uri.
Pomlad je čas prehoda, ko se zemlja prebuja iz zimskega spanja in se pripravlja na novo rast in razcvet. Podobno kot narava, tudi mi čutimo to energijo prenove in obnovitve v naših življenjih. Zvočna kopel z gongi je popoln način, da se povežemo s to pomladno energijo in jo sprejmemo v svoje življenje.
Gongi nas s svojimi globokimi in resonantnimi zvoki popeljejo na potovanje notranje preobrazbe. Njihovi zvoki nas pomirjajo, sproščajo in osvobajajo napetosti ter nam pomagajo ponovno vzpostaviti ravnovesje v telesu, umu in duhu. Obdani z zvoki gongov lahko doživimo globoko sprostitev in mir, ki nas osvežita in napolnita z novo energijo.
Ob tej zvočni kopeli bomo skupaj pozdravili prihod pomladi in se prepustili njenemu čarobnemu vplivu. Skupaj bomo ustvarili prostor za notranjo rast, prenovo in razcvet. Dovolite si in se prepustite zvokom gongov, da vas kot pomladni veter napolni s svežino in navdihom.
Pridružite se nam in doživite čarobnost pomladi na zvočni kopeli z gongi v Centru Sevilla v Žireh.
Srčno vabljeni!
Prispevek: 27 eur.
S sabo prinesite armafleks in odejo.
Prijave obvezne.
Irma in Roman.

Meditacija
2024-04-24 19:00 - 20:00 | Strojarska ulica 16, Žiri, Strojarska ulica 16, Žiri
Vabljeni na vodeno meditacijo v Sevilla center, katere bomo izvajali do poletja, ob sredah oziroma po dogovoru.
Pričeli bomo s sproščanjem telesa na različne načine, nadaljevali z meditacijo in zaključili z zvokom.
Prispevek 8 eur,
Obvezne prijave na moj kontakt.

Praktična delavnica v naravi s Francem Miklavčičem.
2024-05-07 16:00 - 19:00
Dne 7. maja ob 16h vas vabim na praktično delavnico, z velikim poznavalcem narave, Francem Miklavčičem da se skupaj z njim odpravimo v naravo na spoznavanje divjih in užitnih rastlin.
Po zaključku sledi pokušina jedi, pripravljenih iz nabranih divjih rastlin. Namazi, juhe, sladice, likerji…..

Prispevek za delavnico je 13 eur. Dobimo se na Hotavljah, na parkirišču.
Obvezne prijave na moj mail irma.dolinar@gmail.com do 5. maja zvečer.

TEČAJ RADIESTEZIJE v ŽIREH
2024-06-15 08:00 - 17:00
Prestavljeno za nedoločen čas.
Pozdravljeni!
Obveščam Vas, da bomo v mesecu Juniju izvedli Začetni tečaj radiestezije in bioenergije.
Predavanje bodo vodili člani Društva radiestezistov Ljubljana.
Pogovor – predavanje pa bo potekal o radiesteziji in bioenergiji, njeni zgodovini uporabe, razvoju in možnostih uporabe danes. Uporaba znanja radiestezije v praksi, zaščiti pri delu z nihali, uporabi bioenergije in tehnik v praksi, varnem delu za izvajalca in klienta ter še mnogo praktičnih znanj, ki so potrebna pri delu z radiestezijo in bioenergijo.
Praktično delo spoznavanja različnih energij in zaznavanja z nihali in pripomočki bo potekalo v dvorani in na terenu.
KJE IN KDAJ
Tečaj bo enodnevni in sicer v SOBOTO 15.6.2024 s pričetkom točno ob 8:30 uri v
SEVILLLA centru, Strojarska ulica 16, Žiri.
Pridite ob 8 uri za registracijo in zasedbo mest.
Tečaj bo trajal do predvidoma 17h. Vmes bo krajša pavza za malico-kosilo (prinesite s seboj).
CENA
Plačilo tečaja celotni znesek v višini 160€ plačate na TRR [REDACTED] imetnika SEVILLLA, Irma Dolinar, s.p., Pod griči 24, 4226 Žiri.
Prijava s plačilom rezervacije (v kolikor ne plačate celotnega zneska), ki se upošteva v ceni
tečaja, v višini 55€ je potrebno izvesti do 5.6.2024. Zneska rezervacije se ne vrača v primeru neudeležbe tečaja, razen v primeru višje sile (bolezen).
Rezervacija je potrebna zaradi priprave predhodnih opravil.
KAJ PRINESETE S SEBOJ
– blok, pisalo, ravnilo ali kotomer in podlogo za pisanje na terenu;
– nihalo ali orodja v kolikor jih imate (možen ugoden nakup nihal tudi na Ljubljanski tržnici ob Krekovem trgu pri prodajalcu Iztoku ob stojnici za suho robo);
– vaš priljubljen kristal ali amulet, morebitna zdravila in prehranske dodatke, za merjenje energije;
– vodo (vsaj 1/2L) za pitje in afirmacijo;
– ne pozabite dobro voljo in veselje za izvedeti veliko novega.
Delo bo potekalo v dvorani in na terenu v bližnjih parkih. Bodite primerno oblečeni in obuti glede na vreme tistega dne.
S seboj lahko prinesete tudi ležalko za udobno delo pri merjenju bioenergije in delu na telesu druge ga udeleženca.
Po zaključku tečaja, prejmete Potrdilo o opravljenem tečaju radiestezije in bioenergije.
Veselimo se našega druženja,
……………………………………..
Osti jarej: Silvo Harter – Predsednih DRAL-a
PS:
O tem lahko obvestite tudi morebitne zainteresirane, ki pa se naj javijo
na mail irma.dolinar@gmail.com ali na: info@radiestezja.si
To obvestilo ste prejeli zaradi Vašega povpraševanja o tečaju.

Ostani mlad - 3 urna zvočna kopel
2024-06-17 19:00 - 22:00 | Sevilla center, Strojarska ulica 16, Žiri, Žiri, 4226, Slovenia
Vabljeni na nepozabni večer zvokov, sprostitve in notranje harmonije
17. junij, od 19h do 22h.
se srečamo v Sevilla Centru v Žireh, kjer vas čaka 3 urna Zvočna Gong Kopel s priznanim glasbenikom Romanom Gostiša.

Dragi ljubitelji zvoka,
Par dni pred dnevom poletnega solsticija vas vabimo na popotovanje, ki bo prebudilo vaše srce in dušo ter vam omogočilo, da ostanete mladi v srcu in duhu. Pripravili smo poseben dogodek, kjer se boste lahko podali na čarobno potovanje pod zvezdnatim nebom, obdan z zvoki gongov, ki bodo vaše srce napolnili s čisto energijo in vaš duh osvobodili vsakodnevnih bremen.
�� V tem turbulentnem svetu, polnem izzivov in stresa, je pomembno, da najdemo trenutek zase.
Trenutek, ko se lahko zavemo svoje notranje moči in miru. Zvočna kopel z gongi je priložnost, da se ustavite, da začutite notranji mir in da se povežete s svojo resnično naravo.
�� Zvoke gongov boste občutili kot valove, ki vas nežno nosijo in preplavljajo vaše telo, um in duha. Sprostili se boste. Dovolili si boste, da vas zvoki popeljejo na potovanje po vaših notranjih globinah, kjer boste našli mir in jasnost.
�� Ta dogodek je priložnost, da se ponovno povežete s svojo mladostno iskrivostjo. Da se osvobodite vsega, kar vas omejuje, ter da se ponovno zaljubite v čarobnost življenja. Ostanite mladi v srcu, živite s strastjo in zaupanjem ter zasijte v polnosti svojega bitja.
Ne odlašajte, da bi se prijavili na to edinstveno priložnost za prebujanje in preobrazbo. Zdaj je čas, da naredite korak naprej in se podate na potovanje, ki vas bo poneslo v višave vaše duše.
Pridružite se nam na Gong zvočni kopeli, v Centru Sevilla v Žireh in doživite čarobnost trenutka, ki bo spremenil vaše življenje.
Roman Gostiša je izjemno nadarjen glasbenik in Life Coach, čigar življenje je bilo nenehno zaznamovano s strastjo do glasbe in željo po odkrivanju notranjega miru ter sprostitve. Njegovo pot je zaznamovalo tudi soočanje z zahtevnimi situacijami, ki so ga pripeljale do spoznanj in razumevanja, kako pomembno je postaviti sebe na prvo mesto ter postavljati meje.
Kot učenec velikega mojstra gongov Dona Conreauxa iz New Yorka je Roman Gostiša razvijal svoj talent in globlje razumevanje zvočnih masaž. Njegovo znanje in izkušnje so ga popeljali v svet terapevtskega zvoka gonga, ki ga uporablja za doseganje notranjega miru in sprostitve. Roman se opisuje kot popotnik skozi čas in prostor, ki v svoji duši nosi glasbenika. Skozi življenjske izzive je pisal svojo simfonijo življenja, pri čemer mu je glasba služila kot terapevtsko orodje pri izražanju čustev.
Njegova glasbena pot se je začela v glasbeni šoli, kjer je študiral klarinet, in nato nadaljeval z izpopolnjevanjem igranja na saksofon, bas kitare in klaviaturah. Poleg tega se je izobraževal tudi v solo petju, kjer je razvijal svoj edinstven vokalni izraz. Poleg glasbenega ustvarjanja je Roman vodil tudi svojo glasbeno skupino več kot 30 let. Dosegali so številne uspehe tako doma kot v tujini, kar je prispevalo k bogatemu in raznolikemu glasbenemu izročilu, ki ga danes deli s svojimi učenci in
poslušalci.
Roman Gostiša je še vedno nenehno v procesu učenja, nadgrajevanja in odkrivanja svojih
potencialov. S svojim delom klientom pomaga do globje sprostitve, samozavesti, notranjega miru in kvalitetnejšega življenja. Njegova strast do glasbe in želja po pomoči drugim sta združeni v eno, kar omogoča klientom, da dosegajo svoje cilje in boljše zdravje.
Prispevek:
Se vidimo, Irma Roman in Tomaž

ZDRAVE OSEBNE MEJE V VSAKDANJIKU - z Darjo Bright Tome
2024-06-18 18:00
ZDRAVE OSEBNE MEJE V VSAKDANJIKU
Prijazno vabljeni na predavanje, na katerem boste spoznali različne kategorije osebnih meja ter osnove prepoznavanja, oblikovanja in vzdrževanja le teh.
Predavanje je namenjeno vsem, ki se pogosto ali občasno srečate s tem, da:
– ne zmorete reči NE, oziroma ne upate odkloniti nekega odnosa ali sodelovanja brez občutka krivde,
– tistim, ki težko date prednost sebi, svojim potrebam in željam, četudi so otroci že odrasli,
– tistim, ki težko izrazite svoje mnenje, ker bojite se odziva drugih in
tistim, ki vas je strah delati napake ali spremeniti svojo izbiro, …
Enournemu predavanju bo sledil kratek premor. V nadaljevanju ste vabljeni še na enourno delavnico, kjer boste spoznali osnove EFT tehnike oziroma tapkanja. Z njim si boste lahko pomagali ob prepoznavanju, oblikovanju in vzdrževanju zdravih osebnih meja.
Praktični primeri bodo v naprej pripravljeni in nikomur se ne bo potrebno osebno izpostaviti. Zaželeno pa je aktivno sodelovanje na delavnici, ker vam bodo na ta način podana orodja v takojšnjo pomoč v vašem vsakdanjiku.
Predavanje in delavnico bo vodila Darja Bright Tome, trenerka za zdrave osebne meje, certificirana EFT izvajalka in Access Bars facilitatorka.
Predavanje je brezplačno.
Vabljeni v Žiri, v Sevilla center, Strojarska ulica 16.
Irma in Darja

Korekcija in namestitev atlasa
2024-09-09 14:00 - 16:00 | Strojarska ulica 16, Žiri, Strojarska ulica 16, Žiri
Atlas je prvo vratno vretence, ki vpliva na dotok krvi v glavo, hipofizo, možganski in obrazni del lobanje, možgane, notranje in srednje uho ter simpatično živčevje. Nepravilnosti lahko izvirajo že od takrat, ko smo še bili v maminem trebuhu ali pa so posledica udarcev in močnih sunkov v glavo ali vrat.
Vsi, ki ste že bili deležni namestitve atlasa, vabljeni, po dogovoru z g. Dušanom Strnad, ki bo namestitev izvajal, na brezplačen kontrolni pregled. Prav tako tisti, ki vas zanima v kakšni pozicije je vaš atlas ali želite namestiti svoj atlas v optimalno pozicijo, s plačilom v zneslu 200 eur, kar se šteje kot doživljenjska kontrola in članarina.
Prijave za nove udeležence na moj kontakt irma.dolinar@gmail.com.
